הוועדה המיוחדת ליישום הנגשת המידע הממשלתי ועקרונות שקיפותו לציבור, כנסת 20, פרוטוקול מספר 100, 2017-07-19 10:00

סתיו שפיר: בוקר טוב, אני מתכבדת לפתוח את ישיבת הוועדה ליישום הנגשת המידע ועקרונות השקיפות לציבור.

סתיו שפיר: מסתבר כי היום ועדת השקיפות חוגגת את הדיון המאה שלה.

סתיו שפיר: מי היה מאמין שהזמן חולף כל כך מהר?

סתיו שפיר: מאז תחילת הפעילות מאה דיונים של שקיפות.

סתיו שפיר: יצא ככה, כמעט במקרה, שהדיון היום הוא בלב ליבה של עבודת הוועדה.

סתיו שפיר: אני חושבת שעם הנושא הזה גם פתחנו את הישיבות הראשונות של הוועדה לפני קרוב לשנתיים, ומאוד משמח לראות.

סתיו שפיר: מאוד משמח לראות גם את ההתקדמות.

סתיו שפיר: תיכף נדבר ממש על הדוח, אבל אחד הדברים הבולטים שאפשר לראות מהדוח השנתי על יישום חוק חופש המידע זה שכמות הפניות למידע מהציבור פשוט הולכת וגדלה.

סתיו שפיר: הציבור רוצה יותר מידע.

סתיו שפיר: ככל שהציבור מפנים, מבין וגם מוביל את מהפכת השקיפות וממשיך לצעוד אלפי צעדים קדימה בדרישה לכך שמידע ממשלתי, מידע ציבורי, מידע על כספי ציבור, מידע על ההחלטות שמתקבלות שישפיעו על גורלו של הציבור, מידע שחייב להיות נגיש, מידע ששייך לציבור כברירת המחדל ולא לאף אחד אחר.

סתיו שפיר: ככל שהדבר הזה מתברר וככל שגם משרדי הממשלה מתחילים להפנים ולהבין את המהפכה הזו ולספק יותר מידע כך גם הדרישה לידע הולכת וגדלה.

סתיו שפיר: זו בשורה מאוד מאוד משמחת.

סתיו שפיר: לפני קצת יותר משנה הוצג כאן הדוח המרשים של היחידה הממשלתית לחופש מידע.

סתיו שפיר: לצד השיפורים הרבים שנעשו, אנחנו רואים שיש גם לא מעט לשפר, ואנחנו נסתכל כאן על הדברים האלה.

סתיו שפיר: כאן.

סתיו שפיר: בהקשר הזה אני גם רוצה לציין את הפעילות מאוד חשובה שהיחידה הובילה בשנה האחרונה בכל הקשור לפרשת היעלמותם של ילדי תימן והעבודה המאומצת והסיזיפית שעשיתם כדי לחשוף את כל אותם חומרים שהיו מוסתרים במשך עשרות שנים מהמשפחות שאיבדו את יקיריהן.

סתיו שפיר: זה חשוב מאוד והפעילות היא מבורכת וטוב שסוף סוף התקיימה.

סתיו שפיר: החשיבות של חוק חופש המידע הוא במעורבות של האזרחים והארגונים החברתיים במימוש שלו.

סתיו שפיר: החוק לא שווה שום דבר אם הוא לא נאכף ולא מיושם.

סתיו שפיר: ואכן, בזכות העבודה החשובה שעושה היחידה הממשלתית אנחנו רואים עלייה בפניות חוק חופש המידע ובחיזוק המעמד של הממונים על חופש המידע.

סתיו שפיר: גם על זה אנחנו נדבר קצת היום.

סתיו שפיר: לצד זה, אנחנו עדיין נתקלים במשרדי ממשלה וביחידות סמך שמשתרכות הרבה מאחור במדדים השונים שעל פיהם אנחנו בוחנים אותם.

סתיו שפיר: בדיון אבקש מרבקי דב"ש שתציג את המסקנות העיקריות מהדוח, כמו גם את המגמות שעולות מפעילות היחידה בשנים האחרונות.

סתיו שפיר: נשמח כמובן לשמוע גם על התוכניות לשנים הבאות והיעדים בתחום חופש המידע.

סתיו שפיר: בהמשך הדיון כמובן שניתן במה לנציגי המשרדים שלוקחים פה חלק.

סתיו שפיר: אנחנו רואים גם את הפחד מחשיפת מידע.

סתיו שפיר: לפני יומיים בקריאה ראשונה הממשלה העבירה חוק שהולך להחריג משרד ממשלתי שלם מחוק חופש המידע, את המשרד לנושאים אסטרטגיים.

סתיו שפיר: אם להזכיר קצת מה היה לנו עם המשרד הזה - לפני קצת יותר משנה הגיע המשרד לנושאים אסטרטגיים יחד עם המשרדים האחרים לאחת ישיבות המעקב שעשינו פה על פרסום התקשרויות.

סתיו שפיר: כל משרדי הממשלה מחויבים לפרסם את ההתקשרויות שלהם פעם ברבעון.

סתיו שפיר: המשרד לנושאים אסטרטגיים הגיע לוועדה וכשביקשנו את ההתקשרויות נאמר לנו שעדיין אי-אפשר לפרסם אותן כי הדברים עדיין לא נסגרו, עדיין לא ידועים, יש עוד תהליכי עבודה שצריך לעשות.

סתיו שפיר: בחלוף כמה חודשים זימנו לפה את מנכ"לית המשרד לנושאים אסטרטגיים שמסרה לנו באמת דין וחשבון מאוד רציני על הכוונות של המשרד, אבל גם היא לא חשפה בפנינו את ההתקשרויות עצמן או את הסיבה לשאלה למה התקשרויות צריכות באופן מוחלט להיות מוחרגות מפרסום.

סתיו שפיר: אחרי הדיון הזה שמענו פתאום מכיוון המשרד שיש שם כוונה למנוע לחלוטין כל פרסום של מידע שקשור במשרד הזה.

סתיו שפיר: צריך להגיד, זה משרד שקם ונופל ומופרד ומחובר במשך שנים ארוכות.

סתיו שפיר: אף פעם גורלו לא ממש ידוע.

סתיו שפיר: הוא לא המשיך בממוצע מעל לשנתיים.

סתיו שפיר: אבל המשרד הזה מקבל תקציב שגדול למעשה יותר מפי 2 מתקציב הפעולות של משרד החוץ בכל העולם, ונושק לתחומים של משרד החוץ בדברים רבים ומשמעותיים ביותר - חלק מאותו פיזור סמכויות ידוע של מערך החוץ של מדינת ישראל, נושא שלא ברור איפה רשומה וכתובה האסטרטגיה שלו, אבל הוא קורה כל הזמן.

סתיו שפיר: כשניסינו לדבר על הסיפור הזה של שקיפות במערך החוץ ומה קורה שם, הזהירו אותנו שאסור לדבר על זה כי כל הנושא צריך להיות מוחרג וחסוי מאחר ומדובר בנושאים אסטרטגיים רגישים.

סתיו שפיר: כל מערך החוץ – קיימנו על זה ישיבה מאוד מאוד חשובה בוועדת השקיפות שבעקבותיה גם ועדת חוץ וביטחון נדרשה לעניין והתחילה לקיים ישיבות על מה שקורה במערך החוץ.

סתיו שפיר: אחד הדברים שגילינו זה שכשאין שקיפות יכולים לקרות דברים מהסוג הזה שפתאום המערך מתפזר ונשאר משולל סמכויות עם שורה של משרדים שלא מדברים אחד עם השני ולא מתאמים אסטרטגיה לגבי הפתרון והעשייה מול האתגרים הביטחוניים והאסטרטגיים החשובים ביותר של מדינת ישראל היום שישפיעו על חיינו לעוד שנים ארוכות קדימה.

סתיו שפיר: התקציב נחתך, הרמה של העובדים והיכולת של העובדים הטובים להישאר בתפקידם הולכת ונעלמת, ועוד ועוד דברים.

סתיו שפיר: הסיפור הזה עכשיו שהמשרד לנושאים אסטרטגיים החליט להחריג את עצמו לחלוטין מחוק חופש המידע מסמן פה, בראש ובראשונה, פחד.

סתיו שפיר: בעוד שיש דברים שאולי באמת היה צריך להחריג והם כבר מעוגנים בחוק, נושאים ביטחוניים רגישים הרי ממילא לא מחויבים בפרסום מידע, אבל מסמן בעיקר פחד מכך שהציבור יידע מה באמת קורה שם ויוכל לשים את האצבע על הבעיות המשמעתיות בדרך שבה המדינה מנהלת את מערך החוץ ואת יחסי החוץ של מדינת ישראל, ועל כך שאין פה אסטרטגיה ברורה ופתרונות ברורים לאתגרים שעומדים בפנינו.

סתיו שפיר: וכך אנחנו לומדים איך כשימשהו מנסה בכוח לוותר על שקיפות ולמנוע מהציבור גישה מלאה למידע ששייך לציבור, שיכול לסייע לציבור לקבל החלטות פוליטיות יותר נכונות ולדרוש מהפוליטיקאים שלו עשייה יותר טובה, הדבר הזה פועל ישירות נגד הציבור ונגד עתידה של החברה הישראלית.

סתיו שפיר: גם על זה ננסה היום לקבל קצת תשובות.

סתיו שפיר: רבקי דב"ש היקרה, תודה רבה לך על כל העשייה המדהימה והנחישות והעיקשות והיצירתיות גם.

סתיו שפיר: לא מעט אתגרים בעבודה הזו נחשפו כאן בשנתיים האחרונות.

<רבקי דב"ש: תודה רבה.

<רבקי דב"ש: אזכיר שכמובן יש איתי עוד שבעה עובדים.

<רבקי דב"ש: אחת מהן יושבת כאן – רעות.

<רבקי דב"ש: גלית שערכה את הדוח שכולם מכירים אותה חולה, לצערנו.

<רבקי דב"ש: היא לא הצטרפה.

<רבקי דב"ש: באמת זו עבודה, בראש ובראשונה, של הממונים שיושבים פה, ולכן אשתדל לקצר ולתת את הסקירה הכללית על הממשלה, ולתת לממונים להציג את התייחסותם.

<רבקי דב"ש: אבל באמת עבודה מאומצת של הצוות, לא רק שלי כמובן.

<רבקי דב"ש: אגיד שתי מילים להקדמה: האחת, צריך לזכור שהדיווח מתבסס על דיווחים של הממונים על העמדת מידע לציבור.

<רבקי דב"ש: בימים אלו אנחנו מקימים מערכת רוחבית לשירות המשרדים, ואדבר על זה אולי קצת בסוף.

<רבקי דב"ש: אני מקווה שזה גם יקל עליהם את הדיווח וגם לנו, ולא רק אחת לשנה.

<רבקי דב"ש: כמו כן, אגיד שאני מאוד מקווה שמשנה הבאה – בדיוק לימור שאלה, לא על הדוח הזה אבל זה עלה תוך כדי – לא נדבר על חוברות אלא שבאמת הנתונים שלנו יהיו נגישים וכל אחד יוכל לבוא.

<רבקי דב"ש: גם היום הם נגישים באקסל, אבל הוא יוכל לשחק ולהוציא את הסטטיסטיקות שלו לפי רצונו.

<רבקי דב"ש: אנחנו נמשיך להגיש דוח ולמצות את הדברים שאנחנו חושבים שיש בהם חשיבות לממשלה, אבל אני מקווה שזה ייראה אחרת שנה הבאה.

<רבקי דב"ש: נקודה אחרונה, אני שמחה שהדוח השנתי נדון כאן בוועדה.

<רבקי דב"ש: חשבתי על זה הבוקר שזה לא מובן מאליו שהכנסת מקדישה ועדה שלמה לשקיפות.

<רבקי דב"ש: זה מקל עלינו, אנחנו נראה כשנדבר על דוח ההתקשרויות.

<רבקי דב"ש: זה בפירוש משהו שנותן לנו, וגם לפעמים מאתגר אותנו כי בפירוש מציב בפנינו מראה שהיא לא תמיד פשוטה.

<רבקי דב"ש: אבל בפירוש בא ואומר: זה משהו שאנחנו לא נניח לו ונלווה אותו.

<רבקי דב"ש: אני חושבת שזו אמירה מאוד מאוד חשובה.

<רבקי דב"ש: נעלם לי השקף על ילדי תימן.

<רבקי דב"ש: אני אדבר ובינתיים אתקין, סליחה.

<רבקי דב"ש: אגיד שבשנה האחרונה באמת התעסקנו הרבה בנושא של פרשת ילדי תימן.

<רבקי דב"ש: אני חושבת שבאמת, ואני יכולה להגיד ביושר, שהיחידה תרמה לא מעט ובאופן משמעותי למתווה שנוצר.

<רבקי דב"ש: צורפנו לצוות בעקבות בקשה של שרת המשפטים מתוך ראייה, הרצון שלה, שבאמת שייחשף כמה שיותר, וההנחה שאם היחידה תלווה את זה יש לנו את המיומנות ואת הכלים לעשות את זה.

<רבקי דב"ש: אני לא אעבור על כל הדברים, הם מוצגים בהרחבה במבוא.

<רבקי דב"ש: אבל כן אני רוצה לדבר ולהפנות את תשומת לבכם לשלושה דברים.

<רבקי דב"ש: היו שם באמת כמה וכמה תקדימים: האחד הוא שכשנפתחו חומרי החקירה, פתחנו את כל החומרים.

<רבקי דב"ש: כלומר, לא רק את הפרוטוקולים, לא רק את הדברים הרשמיים, אלא בפירוש גם את הטיוטות, את הדברים שנמצאים, מה שנקרא, מאחורי הקלעים.

<רבקי דב"ש: רשמתי לעצמי 9ב(4) – זה סייג שאנחנו יודעים שבדרך כלל הממשלה מאוד מאוד נזהרת בו.

<רבקי דב"ש: זה לא פשוט להציג.

<רבקי דב"ש: האמירה שהיתה מתוך ההבנה שיש כאן אינטרס ציבורי מאוד חשוב ומתוך החשדנות שעלתה: בואו נציג באמת עד כמה שניתן את הכול.

<רבקי דב"ש: הדבר השני שנמצא כאן בסעיף 3 זה כל הנושא של העיגון של פרטיות וחופש מידע שנודה על האמת, אנחנו בדרך כלל ניגפים בו במובן הזה שהפרטיות זוכה.

<רבקי דב"ש: הצלחנו לייצר תשתית משפטית שבשל, שוב, האינטרס הציבורי פה מתחנו את הגבול עד כמה שאפשר מתוך הבנה שמדובר בפרשה מאוד משמעותית.

<רבקי דב"ש: חלפו שישים שנה, הרבה נפטרים.

<רבקי דב"ש: לא נכנסת לקונסטלציה המשפטית, אבל בפירוש יש כאן חידוש.

<רבקי דב"ש: אני חייבת להגיד גם ביושר שהוא לא בהכרח תקדים גם לדברים אחרים.

<רבקי דב"ש: זה באמת מאוד מאוד ייחודי לפרשה, אבל בפירוש גם כאן היה תקדים משמעותי.

<רבקי דב"ש: הנקודה האחרונה שנמצאת פה בסעיף 5 היא נושא האימוצים.

<רבקי דב"ש: מצד אחד, הוא ברור לנו, בלי קשר לחוץ האימוץ שלו וההוראות שלו שבאמת אחד הדברים הכי רגישים זה אדם שהוא מאומץ והידיעה שהוא מאומץ.

<רבקי דב"ש: מצד שני, זה לב לבו של הסיפור.

<רבקי דב"ש: לכן, מה שהוחלט בעצה אחת עם משרד הרווחה ועם מחלקת ייעוץ וחקיקה שאנחנו חושפים את הסיפור, אנחנו חוסים את השמות.

<רבקי דב"ש: אנחנו לא מזהים אתה אדם עצמו, אבל שהסיפור על פרטי האימוץ ייחשף.

<רבקי דב"ש: אני חושבת שבפירוש בתור מי שקרא באמת אלפי תיקים מהחומרים, יש שם חומרים לא פשוטים.

<רבקי דב"ש: מכאן אני עוברת ליישום החוק בממשלה.

<רבקי דב"ש: אנחנו רואים בשנה האחרונה התייצבות בכמות הבקשות.

<רבקי דב"ש: יש לנו 2% עלייה משנה קודמת, וזה אחרי שנתיים רצופות של 15% עלייה.

<רבקי דב"ש: אגב, רואים את זה בכל העולם שיש עלייה משמעותית ובאיזשהו מקום זה מתייצב.

<רבקי דב"ש: זה באמת מעניין לראות מה יהיה שנה הבאה.

<רבקי דב"ש: מה שמאוד משמעותי, אני חושבת, השנה לנו בלט, ונראה את זה בשקופיות הבאות, שאנשים ממצים את זכותם.

<רבקי דב"ש: למה אני מתכוונת?

<רבקי דב"ש: יש לנו עלייה של 58% בכמות העתירות לבית-המשפט.

<רבקי דב"ש: אם מסתכלים רק על הממשלה, אנחנו מדברים בעלייה של 43%.

<רבקי דב"ש: אנחנו רואים עלייה של 42% בכמות התלונות ליחידה.

<רבקי דב"ש: כלומר, אם אנחנו מדברים על סך כולל של 100% שהוא דומה לשנה שעברה, איך שאני קוראת את הנתונים הציבור פחות סבלן לאי-מתן מענה במועד, לדחיות לבקשה.

<רבקי דב"ש: שוב, נראה את זה בתלונות.

<רבקי דב"ש: עדיין 86% מהתלונות, לצערי, הן על אי-מתן מענה.

<רבקי דב"ש: הרשויות שמובילות - משרד הבריאות שוב מוביל באופן משמעותי.

<רבקי דב"ש: לשמחתנו, השנה גם הצטרפה ממונה על העמדת מידע לציבור במשרה מלאה.

<רבקי דב"ש: אין ספק שרואים את ההבדל גם מבחינת הנוכחות האישית והיכולות שלה.

<רבקי דב"ש: בוודאי שכשמישהו עושה את זה במשרה מלאה, זה הבדל מאוד משמעותי ואנחנו שמחים על כך.

<רבקי דב"ש: יושבת כאן איילת מנהלת האגף.

<רבקי דב"ש: אנחנו מאוד מאוד שמחים על כך, זה היה לא פשוט.

<רבקי דב"ש: השניים - משטרת ישראל ששנה שעברה היו שלישיים בתור, ומשרד התחבורה שהוא השלישי מבחינת ההיקף.

<רבקי דב"ש: מבחינת המענה לבקשות – אנחנו רואים שיש איזושהי ירידה.

<רבקי דב"ש: צריך לזכור שתמיד יש איזשהו תיקון לאחור בנתונים כי אנחנו משקפים פה את מה שנמסר לנו עד הראשון למרץ כל שנה.

<רבקי דב"ש: לפעמים מתווספים לנו נתונים חדשים על שנה קודמת.

<רבקי דב"ש: אבל כשאנחנו באים ומסתכלים באותה נקודת זמן, כלומר, ביום שבו הוצאנו את הדוח על 2016 והדוח שבו הוצאנו את 2015 היתה עלייה בכמות הבקשות שטופלו.

<רבקי דב"ש: זה לא בשקף הזה כי לא הכנסתי את כל הדברים.

<רבקי דב"ש: אבל כן היתה ירידה בכמות המענה החיובי.

<רבקי דב"ש: כלומר, אם שנה שעברה 81% מהבקשות שנענו, נענו באופן חיובי או בחיובי חלקי, השנה מתוך הבקשות שנענו 73.5% נענו באופן חיובי או באופן חלקי.

<רבקי דב"ש: במובן הזה הנתונים של 55% ו-12% הם משקפים את זה.

<רבקי דב"ש: שוב, עדיין מדובר בין ה-67% ל-69%, אבל יש איזושהי כנראה מגמה של ירידה במסירת המידע.

<רבקי דב"ש: נתון נוסף מעניין זה איזה עילות שמובילות.

<רבקי דב"ש: שוב, הנושא שלא ניתן לאתר את הנתונים הוא העילה המובילה.

<רבקי דב"ש: השנה אפילו באופן יותר משמעותי - 22%, בניגוד לשנים קודמות שזה היה בין 18% ל-19%.

<רבקי דב"ש: פה אני כן אגיד שחשוב להגיד, וזה בעקבות הערה גם של דינה פוליאק ממשרד הביטחון, ש"לא ניתן לאתר את המידע" – יש לו שני ראשים: האחד, המידע אמור היה להיות ברשות ולא מצליחים למצוא אותו.

<רבקי דב"ש: קרי, בעיית ניהול הידע שמאוד מטריד אותנו.

<רבקי דב"ש: והשני, דברים שפנו לרשות, לא היה אמור להיות אצלם ואין איזושהי עילה אחרת.

<רבקי דב"ש: אנחנו הולכים לעשות במערכת החדשה הפרדה בין הנתונים הללו כדי שבאמת יהיה לנו נתון יותר מדויק לגבי מהי בעיית ניהול הידע בממשלה.

<רבקי דב"ש: עדיין אני חושבת שזה נתון מטריד אם מעל לחמישית מהבקשות נדחות מהעילה הזו.

<רבקי דב"ש: נקודה מעניינית נוספת שעלתה מהשוואה ל-2015 - רואים כאן באדום שהסייג של פגיעה בפרטיות פחת באופן משמעותי, השימוש בו.

<רבקי דב"ש: כולי תקווה - שוב, אנחנו מדברים על סטטיסטיקות - אבל כולי תקווה שזה אומר שיש יותר בקשות שנמסרות באופן חלקי.

<רבקי דב"ש: קרי, שדואגים למחוק את המידע ולמסור את הנתונים – משהו בדומה למה שעשינו באימוץ.

<רבקי דב"ש: זה נתונים שקצת קשה לנו לדייק כי כמובן מסיבות של הגנת הפרטיות אנחנו לא רואים את הנתונים עצמם.

<רבקי דב"ש: מבחינת זמן הטיפול - אנחנו רואים איזושהי קביעות.

<רבקי דב"ש: חשוב לשים לב, פחות משנה לי היחס לשנה קודמת.

<רבקי דב"ש: אבל אם אנחנו רואים לאורך הדרך, יש איזושהי התייצבות, לשמחתי, בנושא כמות הטיפול.

<רבקי דב"ש: אני כן אומר שצריך להבין שהנתונים לא משכללים את הפנייה לצד ג'.

<רבקי דב"ש: אני מזכירה שפנייה לצד ג', יש בה 21 יום.

<רבקי דב"ש: יש אפשרות לעצור את המועד ל-21 יום, ויכול להיות, אנחנו נדע את זה בצורה מדויקת גם יותר כשתהיה מערכת, שיכול להיות שחלק מ-5% מהנתונים זה לאו דווקא כי יש באמת חריגה, אלא כי יש שם צד ג'.

<רבקי דב"ש: שוב, אנחנו לא יכולים לדעת.

<רבקי דב"ש: לא צריכה להיות חריגה בכלל, אין ספק.

<רבקי דב"ש: אבל עדיין חשוב להבהיר מבחינת הנתונים.

<רבקי דב"ש: קצת מבחינת הטפסים המקוונים שנשלחים במערכת.

<רבקי דב"ש: יש עלייה מאוד משמעותית – 60% ביחס לשנה קודמת שזה משמח אותנו מאוד.

<רבקי דב"ש: חשוב להגיד, פה זה לכאלף גופים, לא רק לממשלה.

<רבקי דב"ש: אבל בפירוש החלק הארי, משהו כמו בין 80 ל-90, זה משתנה, הם כן טפסים שמגיעים לממשלה.

<רבקי דב"ש: כאן אנחנו יכולים לעשות פילוח רק על הטפסים המקוונים.

<רבקי דב"ש: אנחנו רואים שמידע בתשלום באופן משמעותי הוא המידע שנמסר הכי הרבה.

<רבקי דב"ש: אני אומרת את זה בכוונה כי יש תחושה כזו, ואני אומר לא בזהירות, בחלק מהממונים של איזושהי רדיפה ושל עמותות שעושות ניצול לרעה.

<רבקי דב"ש: אני לא חושבת שזה רע כמובן.

<רבקי דב"ש: אנחנו לא בכדי נתנו פטור לעמותות, אבל עדיין אנחנו רואים שימוש רב שנעשה על-ידי אנשים גם אם הם צריכים לשלם.

<רבקי דב"ש: ראו גם את הנתונים.

<רבקי דב"ש: מצטרף לזה הנושא של המידע האישי.

<רבקי דב"ש: פחות אנשים מתייחסים למידע החייב בפרסום.

<רבקי דב"ש: אגב, זה נתון שראינו שפשוט אנשים ממלאים - החייב בפרסום, כדי לא לשלם אגרה.

<רבקי דב"ש: כנראה אנשים מבינים שהם יצטרכו למצוא את המסלול המתאים ולא את מה שנוח להם בנושא העתירות, כמו שאמרתי, אגיד בקצרה, יש עלייה מאוד מאוד משמעותית השנה.

<רבקי דב"ש: אגב, מתחילת הנתונים של 2017, אנחנו רואים איזושהי ירידה ביחס.

<רבקי דב"ש: כלומר, זה כנראה היתה שנה מאוד פורייה בבתי-המשפט.

<רבקי דב"ש: יש לנו 58% בעלייה בעתירות, 46% בעלייה בפסקי הדין.

<רבקי דב"ש: כן אם מסתכלים על הנתונים של כמה עתירות נדחו - כלומר, כמה עמדת המדינה התקבלה - אנחנו רואים עלייה.

<רבקי דב"ש: כלומר, זה הכפיל את עצמו.

<רבקי דב"ש: שנה שעברה היו 14 עתירות שנדחו, 46 שהתקבלו.

<רבקי דב"ש: כלומר, כן יש אולי איזושהי מגמה שהיא יותר מקבלת את עמדת המדינה בבתי-המשפט.

<עמרי שגב: צריך גם להדגיש בהיבט המשפטי שגם עתירות הרבה פעמים שנדחות, נדחות בהסכמה.

<עמרי שגב: כלומר, המדינה מסכימה בסופו של דבר.

<רבקי דב"ש: לא, אז הן לא נדחות.

<רבקי דב"ש: הן לא נספרות אצלנו כנדחות.

<רבקי דב"ש: או שהן נמחקות או שאנחנו סופרים אותן כהתקבלו.

<רבקי דב"ש: חשוב להגיד, אנחנו יושבים עם הנהלת בתי-המשפט ואנחנו קוראים את פסקי הדין.

<רבקי דב"ש: גם פסק דין שנמשך או שמסתיים כי המדינה הסכימה להעביר את המידע אנחנו מתייחסים אליו כעתירה שהתקבלה.

<רבקי דב"ש: אין לי פה את הנתון.

<רבקי דב"ש: לצערי, אני לא זוכרת בעל פה.

<רבקי דב"ש: אבל בפירוש לא מעט מהעתירות באמת מסתיימות בלא פסק דין כי מוגשת העתירה ואז מתקבל המידע לשביעות רצונו של העותר או שהוא מבין שהוא לא יכול לקבל יותר וזה מסתיים.

<רבקי דב"ש: זה שלב שהיינו שמחים לוותר עליו, גם מבחינת בתי-המשפט, גם מבחינת העותרים, גם מבחינת הרשויות.

<רבקי דב"ש: לצערי, כרגע פתרונות שהצענו לא התקבלו בעניין הזה.

<רבקי דב"ש: קצת על פעילות היחידה - אנחנו מנסים להקל על מבקשי מידע.

<רבקי דב"ש: יש עלייה מאוד משמעותית במספר הרשויות שיש באתר.

<רבקי דב"ש: היום ניתן להגיש, כמו שאמרתי, לכאלף רשויות בקשה בטופס מקוון.

<רבקי דב"ש: רעות שיושבת כאן ממש עובדת בזה כל יום לשפר ולשכלל את המידע שיש.

<רבקי דב"ש: כן אני אומר ביושר שעלייה משמעותית היתה כי הכנסנו כל הוועדים המקומיים במהלך משותף עם ייעוץ וחקיקה ועם משרד הפנים בהבנה שאיכשהו ועדים מקומיים נשכחו מתחולת חוק חופש המידע.

<רבקי דב"ש: אנחנו עוסקים במיפוי לא רק של להשיג את הממונה, אלא לבוא ולוודא שאין רשויות איכשהו שנשכחו שהחוק חל עליהם, והן לא יודעות והציבור לא יודע.

<רבקי דב"ש: אבל בפירוש קפיצה משמעותית ביכולת האזרח להגיש בקשות.

<רבקי דב"ש: יש עוד סקר שאנחנו הולכים להוציא אותו בקרוב שמעיד שבאמת היום כנראה המקום הכי יעיל הוא לגשת לאתר המרכזי לחופש המידע ולהגיש בקשה כי יש שם מידע מטויב יותר מאשר באתרים של הרשויות עצמן.

<רבקי דב"ש: נושא התלונות - כפי שאמרתי, עלייה מאוד משמעותית – 42%.

<רבקי דב"ש: ועדיין מרבית התלונות על אי-מתן מענה.

<רבקי דב"ש: חשוב לי להגיד ש-83% מהתלונות שנבדקו נמצאו מוצדקות.

<רבקי דב"ש: אני קצת אדבר על התהליך.

<רבקי דב"ש: חשוב לי להגיד, שני שליש אנחנו מבררים את התלונה - מוצדקת, לא מוצדקת.

<רבקי דב"ש: ככל שהיא מוצדקת והרשות מתקנת את הליקוי אנחנו כמובן מפסיקים את הטיפול.

<רבקי דב"ש: אומרים: היא מוצדקת, אנחנו מפסיקים את הטיפול.

<רבקי דב"ש: מדובר בשני שליש.

<רבקי דב"ש: כלומר, בשני שליש מהמקרים היחידה פונה, הרשות מבינה את הליקוי ומתקנת אותו.

<רבקי דב"ש: זה אמירה מאוד חשובה.

<רבקי דב"ש: לגבי השליש שזה לא נעשה ואנחנו צריכים להורות על תיקון ליקויים, בסופו של יום גם בהם 85% מהמקרים הליקוי מתוקן אחרי ההנחיה לתיקון הליקויים.

<רבקי דב"ש: לצערי, 15% מכלל התלונות או 5% מכלל התלונות המוצדקות אנחנו צריכים להגיע לרשימת הרשויות המפרות.

<רבקי דב"ש: בשנת 2016 היה מדובר בשישה מקרים של רשויות מפרות.

<רבקי דב"ש: איילת, תסלחי לי.

<רבקי דב"ש: אבל ייאמר לזכות משרד הבריאות שלקח את העניינים לידיים ועשה פעילות משמעותית כדי להוציא את עצמם מהרשימה.

<רבקי דב"ש: זה משהו שהוא משמעותי ואפשרי.

<רבקי דב"ש: אני מקווה שעוד רשויות יתכנסו לנושא.

<רבקי דב"ש: דוח ההתקשרויות מוכר לך היטב.

<רבקי דב"ש: שוב גם הנושא של הרבעון הרביעי, כי הנתונים נאספים בראשון למרץ.

<רבקי דב"ש: פה צריך להגיד ביושר, הפעילות של הוועדה משמעותית מאוד.

<רבקי דב"ש: אנחנו רואים שביום שבו נקבע דיון אז יום לפני כן מרבית הרשויות מתכנסות לדווח.

<רבקי דב"ש: אנחנו מקווים שזה כן ייכנס לאיזה שיגרה.

<רבקי דב"ש: אני כן אגיד שלצד זה דוח ההתקשרויות הוא לא האופציה הכי טובה מבחינתנו, ואנחנו בפירוש עושים חשיבה.

<רבקי דב"ש: אני מקווה שגם החשב הכללי החדש ישתף פעולה כמו שהיה לנו עם החשבת הכללית הקודמת, וננסה לעשות חשיבה איך אנחנו מוציאים את זה בצורה יותר מטויבת, מדויקת ויעילה.

<רבקי דב"ש: אבל עדיין אני חושבת שמדובר באחוזי הצלחה לא קלים.

<רבקי דב"ש: נחכה לאמצע אוגוסט.

סתיו שפיר: מה לגבי רשויות מקומיות ותאגידים ממשלתיים בהקשר של התקשרויות?

<רבקי דב"ש: נושא של רשויות מקומיות באופן כללי, כידוע לכם ליחידה הממשלתית אין סמכות.

<רבקי דב"ש: יש עמדה שכבר נאמרה בפומבי גם על-ידי שרת המשפטים, של שרת המשפטים, שהיא חושבת שנכון להרחיב את הסמכויות.

<רבקי דב"ש: מטבע הדברים ברגע שאנו עוסקים ברשויות מקומיות אנחנו צריכים את הסכמתו של משרד הפנים.

<רבקי דב"ש: יש שיח בנושא הזה.

<רבקי דב"ש: עמדתם שונה מעמדת משרד המשפטים.

<רבקי דב"ש: כן יש היום, אני מקווה, ממש חדש משבוע שעבר, איזושהי הבנה ממשרד הפנים על הצורך לטפל בסוגיה ולהגביר את השקיפות ברשויות מקומיות.

<רבקי דב"ש: אגב, מבחינתי, גם אם זה לא יהיה דרך היחידה, אם זה יהיה דרך יעילה אחרת, זה בסדר גמור.

<רבקי דב"ש: אני חושבת שהיחידה עושה עבודה טובה, וטוב שהסמכויות שלה יורחבו על רשויות מקומיות.

<רבקי דב"ש: אבל אני חושבת שיותר חשוב העניין עצמו.

<רבקי דב"ש: לכן, לצערי, אין לנו מיפוי רשויות המקומיות.

<רבקי דב"ש: בוא נאמר שעוד חודש יהיה לנו איזה דוח להציג שאני חושבת שהוא מעניין בעניין של רשויות מקומיות.

<רבקי דב"ש: אבל לא בגלל שנמסר לנו המידע אלא מידע שאנחנו אוספים, וזה לא פשוט.

<רבקי דב"ש: ברשותך, נציג את זה בעוד כחודש, אני מניחה, לציבור וגם לוועדה.

<רבקי דב"ש: שוב לא כל הדברים מדידים.

<רבקי דב"ש: אני לא אעבור על הדברים כמובן, אבל היחידה עוסקת בעוד הרבה דברים נוספים שנועדו באמת לדייק את הטיפול הממשלתי בנושא חוק חופש המידע ולהקל על הבירוקרטיה.

<רבקי דב"ש: אפרופו התקשרויות, היחידה, אני מזכירה, את הדברים האלה עושה.

<רבקי דב"ש: סך התקציב שלנו, לא כולל משכורות, לא עומד אפילו על 1.2 מיליון, ואני מדברת גם ארנונות וכד'.

<רבקי דב"ש: כמובן שאנחנו חושפים את כל ההתקשרויות שלנו גם באתר באופן שוטף.

<רבקי דב"ש: קצת על תוכנית העבודה לשנת 2017, היילייטס, כמובן לא אעבור על הכול.

<רבקי דב"ש: בזה אני באמת מסיימת.

<רבקי דב"ש: דבר ראשון, אנחנו עוסקים בהקמת מערכת ממשלתית לניהול בקשת חופש המידע שאמורה להקל באופן משמעותי על הממונים.

<רבקי דב"ש: הפיילוט - אנחנו בונים את המערכת בשיתוף עם רשות התקשוב.

<רבקי דב"ש: המערכת, לשמחתי, מאוד מאוד ידידותית.

<רבקי דב"ש: אנחנו עולים בפיילוט עם חמישה גופים בנובמבר מתוך מטרה בפברואר להעביר את זה.

<רבקי דב"ש: כל רשות שתרצה להצטרף תוכל.

<רבקי דב"ש: כרגע זה פתוח רק למי שיושב על gov.il.

<רבקי דב"ש: בעתיד הרעיון הוא גם לפתוח את זה לגופים נוספים כגון רשויות מקומיות.

<רבקי דב"ש: בכל מקרה, כמובן זה נפתח ונכתב בקוד פתוח וכד'.

<רבקי דב"ש: מי שירצה יוכל כמובן לקחת.

<רבקי דב"ש: אני מאוד מקווה שבראש ובראשונה זה יקל על הממונים, ייתן תמונה, קודם כל, להם, תמונת מצב הרבה יותר עדכנית למנהלים שלהם וכד'.

<רבקי דב"ש: למען הסר ספק, לנו כמובן לא תהיה נגישות עצמם אלא רק לסטטיסטיקות של דיווח ממונה וכד'.

<רבקי דב"ש: כל ממונה יהיה לו את הנגישות לנתוניו הוא.

<רבקי דב"ש: מעבר לזה, אנחנו עוסקים עכשיו בבניית תוכנית אסטרטגית ליחידה.

<רבקי דב"ש: עברו חמש שנים מאז שהוקמה היחידה.

<רבקי דב"ש: אנחנו בעולם מאוד דינמי, אני חושבת שכלים שניתנו ליחידה לפני חמש שנים הם לא מתאימים להיום ויש צורך לעשות חשיבה מחדש.

<רבקי דב"ש: אני מקווה להיכנס לזה ממש בחודשיים הקרובים.

<רבקי דב"ש: יש החלטה לתקן את החלטת הממשלה 2950.

<רבקי דב"ש: אני אומר ביושר שזה הושהה קצת בגלל המחלוקת על רשויות מקומיות.

<רבקי דב"ש: אני מקווה שבאמת נגיע להסכמות וגם זה יקודם בשבועות הקרובים.

<רבקי דב"ש: מעבר לזה, אנחנו מקווים שתיקוני חקיקה שנמצאים בקנה - יסתיים הטיפול בהם ויקודמו.

<רבקי דב"ש: כמובן אנחנו ממשיכים עם כל נושא ההדרכות.

<רבקי דב"ש: היה לנו קורס שסיימנו אותו ברשויות מקומיות, קורס נוסף במשרדי הממשלה.

<רבקי דב"ש: אני אגיד משהו שלא כתוב כאן או שלושה דברים: אחד, אנחנו עוסקים כרגע בהטמעת הנחיית הנציב יחד עם הנציבות.

<רבקי דב"ש: הנחיית הנציב התפרסמה בראשון למאי, ואנחנו דואגים.

<רבקי דב"ש: אני אומרת את זה גם לממונים שיושבים כאן, אנחנו נפנה באופן ישיר לכל משרד ומשרד כדי לוודא שההנחיה מוטמעת כפי שהיא צריכה להיות מוטמעת.

<רבקי דב"ש: מעבר לזה, אנחנו נערכים ל-20 שנה לחוק.

<רבקי דב"ש: בשנה הבאה אנחנו מציינים 20 שנה לחוק חופש המידע.

<רבקי דב"ש: גם כאן אנחנו נערכים וחושבים איך לציין אותו באופן הראוי.

<רבקי דב"ש: הדבר האחרון, אנחנו נתחיל לשקוד כחלק ממדיניות ממשל פתוח יחד עם הארגונים החברתיים על מדד שקיפות והתחייבות של הממשלה לארגון ה-OGT.

<רבקי דב"ש: זהו, תודה רבה על ההקשבה.

סתיו שפיר: תודה רבה רבה.

סתיו שפיר: כפי שציינתי בהתחלה, גם לצוות הבאמת מובחר ביותר שיש לך.

סתיו שפיר: אנחנו ניגע בכמה דברים שבלטו מתוך הדוח.

סתיו שפיר: נתחיל עם משרד הפנים.

סתיו שפיר: משרד הפנים פה?

סתיו שפיר: - -

<קריאה: לא, אני לא רואה.

סתיו שפיר: - - בגלל שיש שם ירידה של 50% בפניות חוק חופש מידע.

סתיו שפיר: איילת, תבררי איפה הם נמצאים.

סתיו שפיר: עסקנו כמה פעמים במשרד להגנת הסביבה והם מובילים במדדי התלונות ותיקוני ליקויים.

סתיו שפיר: אנחנו יודעים שלא היה שם במשך הרבה מאוד זמן - - -

<מיכל ריבלין: קוראים לי מיכל ריבלין, ואני הממונה במשרד להגנת הסביבה.

סתיו שפיר: יש לנו עכשיו דאגה מיוחדת לגבי המשרד הזה כי העומדים בראשו, כך מסתבר, מובילים תמיד בפריימריז במפלגת העבודה.

סתיו שפיר: אנחנו רוצים להקפיד על שקיפות.

<מיכל ריבלין: גם אני.

<מיכל ריבלין: אני לא רוצה להתייחס לזה.

<מיכל ריבלין: לעניין התלונות – אני אומרת כאן את מה שאמרתי כבר לרבקי וגם לעובדי היחידה כשדיברנו על זה, רוב התלונות נגדנו, אם לא כולן, גם העתירות, אגב, זה לא בעניינים עקרוניים.

<מיכל ריבלין: אין כאן ויכוחים אם למסור מידע או לא למסור מידע.

<מיכל ריבלין: רוב התלונות והעתירות נגדנו זה על אי-עמידה בלוחות זמנים.

<מיכל ריבלין: אנחנו לא עומדים בלוחות הזמנים שהחוק קובע, ומכאן מוגשות נגדנו עתירות .

<מיכל ריבלין: גם יש עלייה בעתירות, עוד לא הגעת זה, וגם בתלונות.

<מיכל ריבלין: אני יכולה לתת עדיפות לתלונות, אני אומרת את זה כאן באופן הכי פתוח.

<מיכל ריבלין: תגיע תלונה, זה יגיע ישיר לשולחני ויטופל.

<מיכל ריבלין: אבל אז סדר העדיפויות משתנה.

<מיכל ריבלין: זאת אומרת, מי שלא יודע איך להתלונן או להגיש עתירה ירד תמיד בהכרח לתחתית הרשימה.

<מיכל ריבלין: אפשר לעשות את זה.

<מיכל ריבלין: לדעתי, זה טכני, ואנחנו נפעל.

<מיכל ריבלין: אבל עדיין זה לא פותר את הבעיה הרחבה יותר, לטעמי, שאנחנו לא מספיקים לעמוד בלוחות זמנים כלפי כל מי שמגיש בקשות לקבל מידע, לא רק שמגיש ויודע גם, בצדק מבחינתי, להתלונן או להגיש נגדנו עתירה.

<מיכל ריבלין: זו בעיה הרחבה יותר.

סתיו שפיר: יש תחומים מסוימים שבהם יש יותר תלונות או יותר עתירות, יותר בקשות חופש מידע?

סתיו שפיר: האם בתחומים הספציפיים בעשייה של המשרד יש יותר בקשות?

<מיכל ריבלין: כן, כן.

<מיכל ריבלין: ככלל, מרבית הבקשות שלנו נוגעות להיתרי רעלים שזה בעיקר חומרים מסוכנים.

<מיכל ריבלין: ב-99% מהמקרים המידע הזה מכיל סודות מסחריים של כל מגוון התעשייה בישראל ממש, פרט לבתי חולים שאין שם סודות בדרך כלל.

<מיכל ריבלין: זה בקשות מאוד מורכבות לטיפול כי כל היתר כזה מכיל מעשרות חומרים עד מאות ויותר, ואנחנו צריכים לשבת ולדון חומר חומר כמעט עם הצדדים השלישיים.

<מיכל ריבלין: כלומר, להפנות לצדדים השלישיים ואחרי זה לקבל את ההחלטות במשרד.

<מיכל ריבלין: רק דוגמה קטנה מאתמול - על בקשה אחת לא מאוד גדולה, אני היועץ והמשפטי ישבנו יחד ארבע שעות.

<מיכל ריבלין: זה שמונה שעות עבודה, יום עבודה כמעט שלם.

סתיו שפיר: כי הפירוט של החומרים הוא בגדר סוד מסחרי?

<מיכל ריבלין: השילובים הם סוד מסחרי.

<מיכל ריבלין: זה שם החומר, הכמות, הריכוז, והשילוב עם החומרים הנוספים.

<מיכל ריבלין: זאת אומרת, אי-אפשר לבודד חומר.

<מיכל ריבלין: אני פוחדת להגיד אמוניה, אבל זה הדוגמה הכי בולטת.

<מיכל ריבלין: למשל, אמוניה יכולה להיות סוד מסחרי כשהיא באה עם חומרים נוספים, והיא יכולה לא כשהיא באה עם חומרים אחרים.

<מיכל ריבלין: זה רק דוגמה כללית.

<מיכל ריבלין: אתמול על בקשה לא מאוד מסובכת היו לנו שמונה שעות עבודה.

<מיכל ריבלין: זאת אומרת, בקשה די שגרתית.

<מיכל ריבלין: הבקשות מצריכות מאתנו הרבה זמן, גם שלי וגם של אנשי מקצוע אחרים במשרד.

<מיכל ריבלין: בעתירות יש עותר אחד שעותר נגדנו הרבה יחסית.

<מיכל ריבלין: הוא לא מבקש רק היתרי רעלים, הוא מבקש הרבה בקשות לתביעות ייצוגיות שזו זכותו המלאה כמובן.

<מיכל ריבלין: אם אנחנו רוצים לאפיין את העתירות זה זה.

<מיכל ריבלין: לגבי התלונות אני לא יכולה לומר.

<מיכל ריבלין: אבל באמת זה נושאים סבוכים ביותר.

סתיו שפיר: התלונות זה לרוב אזרחים פרטיים או שזה ארגונים?

<מיכל ריבלין: גם וגם.

סתיו שפיר: מבחינת כוח-אדם, האם זה עדיין רק את?

<מיכל ריבלין: אני - זה נוסף לתפקידי כראש אגף פניות ציבור.

<מיכל ריבלין: יש לי עוד עובדת שהיא מרכזת.

סתיו שפיר: האם היא במשרת סטודנט?

<מיכל ריבלין: לא, לא - עובדת בתקן.

<מיכל ריבלין: השכלנו לגייס עוד עובדת בערך לפני עשרים שנה כשרק החוק נכנס.

<מיכל ריבלין: צריך לזכור שיש לנו סעיף 6א לחוק שזה פרסום מידע סביבתי יזום.

<מיכל ריבלין: היום יש לנו כבר מעל 17,500 פרטי מידע באתר בעניין רק הזה על חומרים שנפלטו לסביבה כפי שמוגדר בתקנות כשזה מטיל עלינו עוד מעמסה חיובית, לא שלילית, עוד חובת פרסום מידע.

<מיכל ריבלין: זה לא מידע שכולו מתפרסם באופן ישיר.

<מיכל ריבלין: חלק ניכר מקבצי המידע אני צריכה לקרוא לפני כי גם בהם יש סודות מסחריים.

<מיכל ריבלין: אנחנו עובדים על עניין של השמטות.

סתיו שפיר: צריך להוריד את רמת הסודיות - -

<מיכל ריבלין: זו גם דרך אחת.

סתיו שפיר: - - בעיקר בכל הנוגע לחומרים מזהמים למיניהם.

<מיכל ריבלין: כן.

<מיכל ריבלין: העניין הוא שאנחנו מפרסמים את הדוחות, מה שנפלט לסביבה רואים בדוחות האלה.

<מיכל ריבלין: אנחנו חוסים את - - -

סתיו שפיר: את ההיתר.

<מיכל ריבלין: לא.

<מיכל ריבלין: אנחנו חוסים את שם הארובה, למשל, שמקושרת לתהליך מסוים.

<מיכל ריבלין: אבל את יודעת מה נפלט מהארובה לסביבה, מה החומרים, מה היה הריכוז שלהם.

<מיכל ריבלין: את כל הנתונים האלה את יודעת.

<מיכל ריבלין: אנחנו פועלים על מנת לייעל את זה ועל מנת לעשות את זה באמת קצר יותר אוטומטי מבלי שאצטרך לקרוא כל דוח ודוח כזה של עשרות ויותר עמודים, דבר שגוזל זמן רב.

סתיו שפיר: מה אתם עושים בשביל שהדבר הזה ישתנה?

סתיו שפיר: מה לגבי פרסום יזום או העמדת מאגרי מידע מראש?

<מיכל ריבלין: לפי מה שאני יודעת, אני לא מומחית למאגרי מידע, רוב הנתונים שיש לנו כן מפורסמים כמה שאפשר.

<מיכל ריבלין: אם אנחנו מדברים על היתרי רעלים, אפשר למצוא באתר האינטרנט שלנו את כל מחזיקי היתר הרעלים.

<מיכל ריבלין: את לא תראי את הפירוט של ההיתר עצמו, אבל את תדעי שלמפעל יש היתר רעלים בתוקף עד שנה מסוימת, ועוד איזה משפט כללי.

<מיכל ריבלין: נכון הדבר לגבי מחזיקי היתרי הדברה וחומרי הדברה והזרמות לים.

<מיכל ריבלין: כל היתרי ההזרמה לים מפורסמים.

<מיכל ריבלין: בהמשך לדיון הקודם שהיה כאן, אנחנו עובדים על פרסום הנושא של הקרנות, הדוחות של הקרנות.

<מיכל ריבלין: זה מתקדם ובקרוב תהיה תמונה מלאה יותר.

<מיכל ריבלין: יש הרבה מאגרי מידע שמפורסמים והרבה מידע לציבור.

<מיכל ריבלין: עדיין לא כל מה שהציבור מבקש אנחנו יכולים לפרסם אותו כמו שהוא כי כאמור יש לנו הרבה עניין של סודות מסחריים וצדדים שלישיים.

<רבקי דב"ש: ברשותך, בעקבות הדוח, נעשה פעם ראשונה מה שעוד לא היה בהגנת הסביבה, מה שאני מכירה, שהנהלת המשרד ראתה את תמונת המצב והבינה שיש צורך לטפל בו.

<רבקי דב"ש: אני מאוד מקווה שתהיה עזרה.

<רבקי דב"ש: ראשית, יש התחייבות של הנהלת המשרד לטפל ולשפר את הנתונים.

<רבקי דב"ש: אני מקווה שתהיה התגייסות שתעזור גם למיכל לבצע את עבודתה.

סתיו שפיר: זה גם מעיד על מגמה מאוד מאוד טובה שלציבור יש יותר מודעות סביבתית ויותר רצון לפנות ולהבין מה קורה.

<מיכל ריבלין: כן, אנחנו מברכים על זה.

<מיכל ריבלין: אין לי שום תלונה על זה שיש לנו.

<מיכל ריבלין: אני והציבור באותו צד.

סתיו שפיר: מצוין.

סתיו שפיר: תודה רבה.

סתיו שפיר: משרד הבריאות מוביל בכמות הפניות לחופש מידע.

סתיו שפיר: עוד מודעות שמתפתחת לה.

<איילת גרינבאום: האמת שכל השנים הובלנו.

<איילת גרינבאום: אני איילת גרינבאום, אני מנהלת אגף השירות של המשרד.

<איילת גרינבאום: עו"ד ענת אילוז שהיא הממונה בחו"ל, ולכן היא לא הצטרפה.

<איילת גרינבאום: נמצאת פה ליזי דיין עופר שהיא המרכזת שאחראי על כל הפניות של חופש המידע.

<איילת גרינבאום: המשרד - בחצי השנה האחרונה יש שני תקנים מלאים שעוסקים אך ורק בחופש המידע כשהתפקידים המרכזיים זה גם לענות לפניות מהציבור וגם בכלל לפעול באופן פרו-אקטיבי מול יחידות המשרד להגביר את השקיפות.

<איילת גרינבאום: קודם כל, אנחנו כבר שנתיים עם אותה כמות פחות או יותר שזה למעלה מ-800 שזה המון.

<איילת גרינבאום: חשוב לי להגיד שאנחנו גם כל הזמן מפרסמים עוד ועוד מאגרים.

<איילת גרינבאום: יש לנו למעלה מ-60 מאגרי מידע שכבר מונגשים לציבור.

<איילת גרינבאום: אנחנו עובדים כל הזמן עם יחידות על פרסום עוד מאגרים.

<איילת גרינבאום: המידע היחיד שאנחנו לא מנגישים הוא מידע שפשוט לא קיים במערכת מידע.

<איילת גרינבאום: לדוגמה, נושא הבקרות במסעדות ובבתי אוכל.

<איילת גרינבאום: זה מאוד מעניין את הציבור.

<איילת גרינבאום: לצערי, זה עדיין מנוהל בדפים.

<איילת גרינבאום: אנחנו מקווים שתוך שנה-שנתיים זה כבר יעבור למערכת.

<איילת גרינבאום: היא כבר בפיילוט.

סתיו שפיר: באמת?

<איילת גרינבאום: כן.

<איילת גרינבאום: ואז נפרסם גם את המידע הזה.

<איילת גרינבאום: בכלל, אנחנו רוצים לעבור למודל בניו-יורק ובאנגליה.

<איילת גרינבאום: אנחנו מודעים לבעיה שלנו ויש לנו לא מעט פניות שקשורות גם לזה.

<איילת גרינבאום: חשוב לי להגיד שאנחנו המראה לכל מערכת הבריאות.

<איילת גרינבאום: הרבה מאוד פונים כשהם מבקשים מידע ממערכת הבריאות.

<איילת גרינבאום: לצורך העניין, כמה הכשות נחש היו בשנים האחרונות, כמה תאונות, כמה מקרים, הגיעו למלר"ד בגין תאונות על אופניים חשמליות.

<איילת גרינבאום: יש לנו באמת הרבה מאוד סוגים של בקשות מידע פרטניות על המשרד, בכלל על מערכת הבריאות.

סתיו שפיר: ואתם שני אנשים שעוסקים בזה?

<איילת גרינבאום: שני אנשים במשרה מלאה שעוסקים בזה.

<איילת גרינבאום: יש ממונה שמאוד מחויבת ורכזת שמאוד מחויבת.

<איילת גרינבאום: אנחנו פועלים מאוד לשפר גם את כל הטיפול בנושא.

<איילת גרינבאום: אפשר לראות את זה גם בתוצאות שלנו.

סתיו שפיר: תודה רבה.

סתיו שפיר: אני רוצה לשאול את צה"ל ואת המשטרה.

סתיו שפיר: בחלק מהפניות אתם צריכים להתמודד עם הרבה שיקולים של בין פתיחה של המידע לבין הסיווג שלו, ובטח ובטח עניינים של פרטיות וכד'.

סתיו שפיר: לדעתי, המשטרה נמצאת במקום שני אחרי משרד הבריאות וגם הכי הרבה פניות.

<לימור בן נתן: אכן, אנחנו מקום שני.

סתיו שפיר: איך מתמודדים עם הפער הזה?

סתיו שפיר: בשבוע הבא יש לנו דיון עם המשרד לעניינים אסטרטגיים.

סתיו שפיר: אולי תוכלו לתת לו עצה, זה אולי יעזור.

<לימור בן נתן: זה מאוד קשה.

סתיו שפיר: לפי מה מגדירים מה מסווג ומה לא?

<לימור בן נתן: יש מסמכים שיש להם סיווג בעת שהם נוצרו על-ידי מי שיצר אותם.

<לימור בן נתן: הם מסווגים או שהם סודיים או שהם שמורים או שהם בלמ"סים.

<לימור בן נתן: מה שהוא סודי, אז בדרך כלל זה כמעט אוטומטי מוציא אותו מכלל היכולת לפרסם כי מה שמסווג כסודי הוא בדרך כלל כזה - כמעט.

<לימור בן נתן: אני לא יכולה להגיד באופן מלא, אבל כמעט.

<לימור בן נתן: אבל בדרך כלל אם זה כבר סווג כך, אז זה כך גם נשאר.

<לימור בן נתן: הדברים האחרים – מה שהוא בלמ"סי בדרך כלל קל לשחרר אותו למרות שגם בו יכול להיות שיהיו דברים שיהיה צריך להשחיר.

<לימור בן נתן: מה ששמור דורש עיון ובדיקה.

<לימור בן נתן: הרבה פעמים גם מסמך נוצר למטרה פנימית כשהוא לא נועד לצאת החוצה ואז יכול להיות שהיה יותר חופש בניסוח שלו באמירה של הדברים מאשר כשאתה רוצה להוציא אותו החוצה.

<לימור בן נתן: יש דברים שלא ניתן להם לצאת כי הם עשויים לפגוע ביכולת המשטרה למלא את תפקידה, ואפשר להשתמש בכל אחד מהסעיפים בחוק חופש המידע.

<לימור בן נתן: שוב, זה לא קל.

<לימור בן נתן: זה דורש הרבה מאוד משא-ומתן מול הגופים המקצועיים בתוך הארגון שיש להם עמדה, והעמדה שלהם היא בדרך כלל להגן על החומרים האלה מתוך מחשבה שפרסומם עלול להזיק.

<לימור בן נתן: יש לנו הרבה מאוד דיונים ומשאים ומתנים איתם.

סתיו שפיר: רוב הפניות שמגיעות אליכם הן מאזרחים פרטיים?

<לימור בן נתן: לא בהכרח.

<לימור בן נתן: יש אזרחים שפונים.

<לימור בן נתן: הרבה מאוד עמותות לזכויות אזרח למיניהן, כאלה ואחרות, מכל צדי הקשת הפוליטית או החברתית.

סתיו שפיר: ומה קצב המענה הממוצע לפנייה?

<לימור בן נתן: איטי.

<לימור בן נתן: מבחינת עמידה בלוחות זמנים אנחנו בדרך כלל מנצלים כמעט את המקסימום האפשרי, ואסביר גם למה.

<לימור בן נתן: ראשית, יש כמות מאוד גדולה.

<לימור בן נתן: מבחינת כוח-אדם אנחנו מצומצמים מאוד.

סתיו שפיר: כמה אתם?

<לימור בן נתן: מבחינת תקנון פורמלי יש לי שליש תקן לטפל בחופש מידע.

סתיו שפיר: שליש תקן?

<לימור בן נתן: כן.

<לימור בן נתן: אני ראש היחידה לתלונות ציבור של המשטרה והממונה על חופש מידע.

<לימור בן נתן: פורמלית זה התקן.

<לימור בן נתן: אני הורדתי ממשימות אחרות של תלונות ציבור אנשים נוספים, ושמתי אותם בלעדית על המשימה הזו.

סתיו שפיר: אתם מקום שני בכמות הפניות ויש לכם שליש תקן בסך הכול?

<לימור בן נתן: פורמלית, כן.

<לימור בן נתן: כפי שאמרתי, הורדתי ממשימות אחרות ששייכות ליחידה.

<לימור בן נתן: אנשים עובדים מאוד קשה על זה.

<לימור בן נתן: הבעיה היא שהבקשות הן מאוד מורכבות.

<לימור בן נתן: זה לא הבקשות של פעם שאולי מישהו ביקש דוח.

<לימור בן נתן: יש גם כאלה: אני רוצה את הדוח שהתקשרתי למוקד 100.

<לימור בן נתן: באמת זה משהו שאפשר יחסית זריז לתת.

<לימור בן נתן: הבעיה היא שמבקשים בקשות מאוד מורכבות, כמעט עבודות מחקר צריך לעשות לפעמים.

<לימור בן נתן: ככל שאני מכירה את הארגון אני שואלת את עצמי: מי הגורם שאליו עליי לפנות כדי שייתן לי את החומרים האלה כי לא תמיד זה ברור.

<לימור בן נתן: הרבה פעמים זה לעשות אינטגרציה בין הרבה מאוד גורמים בתוך המשטרה.

<לימור בן נתן: זה משהו שהוא לא פשוט, במיוחד לא כשזה צריך לעבור גם את הגורם המקצועי.

<לימור בן נתן: אם זה בתחום החקירות, למשל, אז זה עובר לאגף החקירות שצריך לתת את העמדה המקצועית שלהם.

<לימור בן נתן: זה צריך לעבור את ההיבט הביטחוני, את יחידת ביטחון מידע שצריכה להגיד שבאמת אין כאן פגיעה.

<לימור בן נתן: זה עובר גם לאישור פיקוד המשטרה בחלק גדול מהדברים.

<לימור בן נתן: זה קצת מסורבל, אבל המטרה היא לתת מה שאפשר לתת ולא לגרום נזק בהוצאת דברים שיכולים להזיק לארגון.

<לימור בן נתן: אנחנו עושים מאמץ מאוד גדול בעניין הזה של לתת.

<לימור בן נתן: אם אנחנו לא יכולים לתת מלא, לתת חלקי.

<לימור בן נתן: אם אנחנו לא יכולים לתת בדיוק אז לתת משהו ליד.

<לימור בן נתן: זה הרבה מאוד עבודה.

<לימור בן נתן: רבקי, אני באמת מחזקת את ידייך בטיפול במעמד הממונה.

<לימור בן נתן: אני חושבת שזה אחד הדברים החשובים שאתם עושים.

<לימור בן נתן: צריך לעשות את זה אצל כל הממונים, בטח אלה שיושבים פה.

<רבקי דב"ש: חוזר הנציב לא חל כמובן על לובשי המדים.

<רבקי דב"ש: על רשות הכבאות כן.

<לימור גרוס: אני לימור, ראש ענף קשרי ציבור בדובר צה"ל, והממונה על חופש מידע.

<לימור גרוס: אני מרגישה אותו הדבר ומקבלת את אותו דבר.

<לימור גרוס: צריכה לשקול את אותם שיקולים או דומים.

<לימור גרוס: עיקר הפניות אלינו הן פניות כצה"ל כארגון ציבורי.

<לימור גרוס: לכן, עיקר הדברים לא נוגעים בביטחון.

<לימור גרוס: אבל כן יש הרבה מאוד דברים.

<לימור גרוס: קודם כל, יש גורמי מקצועי שיודעים להגיד מה כן ומה לא, ומה הסיווג, ומסווגים בהתאם.

סתיו שפיר: מה היקף הפניות אליכם?

<לימור גרוס: בסביבות ה-150.

סתיו שפיר: האם את יודעת לפלח ממי מגיעות בעיקר הפניות האם זה מחיילים או מ- - -?

<לימור גרוס: עמותות, עורכי דין, אזרחים, ארגונים שונים, ארגונים לזכויות אדם.

<לימור גרוס: כמו שנאמר פה, הפניות הן מאוד מורכבות אבל אנחנו כל הזמן חושבים איך כן ולא איך לא.

<לימור גרוס: גם בנהלים שיש אצלנו שהם מסווגים אנחנו כן עושים השחרות.

<לימור גרוס: אין הרבה כאלה, אני חייבת לציין.

<לימור גרוס: היתה גם פנייה שאנחנו לא מחויבים לה על הצנזורה.

<לימור גרוס: ברגע שראינו שהמידע שמתבקש הוא לא מידע מסווג אז למרות שאנחנו יכולים להגיד שזה תחת המודיעין ואנחנו לא מחויבים, נתנו את המידע המבוקש.

סתיו שפיר: הממונה נמצאת תחת הדובר?

<לימור גרוס: כן, דובר צה"ל.

סתיו שפיר: למה?

<רבקי דב"ש: ראשית, ההנחיה לא חלה על משטרה, שב"ס, צה"ל.

<רבקי דב"ש: אני אגיד באופן מפתיע שאני חושבת שבצה"ל טוב יש מצב שהוא תחת הדובר כי הגוף הוא כל כך ביטחוני וכל כך מוטה אי-מסירת מידע מסיבות טבעיות שדווקא הישיבה בדובר גורמת להבנה הרבה יותר טובה - זו ההתרשמות שלי - של הארגון למה כן יש חשיבות לפרסום למרות ה-DNA הצבאי.

סתיו שפיר: כן, למרות שהצנזורה הצבאית דווקא פועלת, צריך להגיד, רוב הזמן, רוב השנים, בצורה מאוד מאוד הוגנת כלפי חשיפת מידע.

סתיו שפיר: כלומר, לא מטילה מגבלות מיותרות.

סתיו שפיר: עושה את זה באמת בצורה מאוד מאוד מקצועית, וממילא כל הפניות עוברות את הצנזורה.

<רבקי דב"ש: אם אני לוקחת את המקבילות שקבענו להם בממשלה, אם אני לוקחת את סגן הרמטכ"ל, לדוגמא, או את הרמטכ"ל, כי זה אמור להיות מנכ"ל, משנה למנכ"ל, או יועץ משפטי של צה"ל, אני חושבת שרוב יומו הוא עוסק בביטחון כמובן השוטף, אבל בסוגיות שמטבע הדברים הן באופן טבעי לא נחשפות לעין הציבורית.

<רבקי דב"ש: אני חוששת שבמקרה הזה ככל שהיחידה תשב תחת המקום הזה אז חשיפת המידע תהיה הרבה יותר קשה.

<רבקי דב"ש: צה"ל - אני מודה - לימור זכתה השנה בפרס השקיפות עם מחמאות מאוד גדולות.

סתיו שפיר: מזל טוב.

<רבקי דב"ש: שוב, הקשיים הם קשיים במערכת.

<רבקי דב"ש: גם ביחידה של לימור במשטרה יש קשיים.

<רבקי דב"ש: הדברים לא פשוטים.

סתיו שפיר: חד-משמעית.

<רבקי דב"ש: אגב, פה ייאמר לזכות של צה"ל שהקצאת המשאבים יותר גדולה ממה שאנחנו מכירים במשטרה ובגופים אחרים, וגם זה תורם את חלקו.

סתיו שפיר: יש יותר משאבים.

<לימור גרוס: זה אני ועוד חייל, וזה חלק מהתפקיד שלי.

<רבקי דב"ש: נכון, אבל זה ל-150 פניות.

<רבקי דב"ש: אנחנו רואים שבמקומות אחרים ההקצאה היא אחרת, וזה משמעותי.

<לימור גרוס: אני רק חייבת לסייג את מה שאמרת.

<לימור גרוס: המדיניות מגיעה מלמעלה והאסטרטגיה מגיעה מלמעלה.

<לימור גרוס: אז גם מלשכת הרמטכ"ל שגם אם הם עוסקים לרוב בביטחון, בסוף אני פועלת תחתיהם.

<לימור גרוס: גם דמוקרטיה היא מעל לכול, כמובן במגבלות.

סתיו שפיר: כל הכבוד וברכותיי על הפרס.

סתיו שפיר: באמת מדובר במקומות שהכי קשה ומסובך להתמודד עם חשיפת מידע.

סתיו שפיר: אין ספק שהשיקולים שעומדים לפניכם בגופים כמו: המשטרה וצה"ל הם שיקולים גם נוספים.

סתיו שפיר: צריך להיות שם מאוד מאוד רגישים.

סתיו שפיר: יחד עם זאת, להוביל ולדאוג כל הזמן.

סתיו שפיר: מה?

סתיו שפיר: חמש דקות יש לנו.

סתיו שפיר: בחמש דקות שנותרות לנו אשמח לשאול את השאלה איזה דברים למדתם.

סתיו שפיר: הרבה מהממונים שיושבים פה עברו את ההכשרות גם ביחד, ואתם פורצי הדרך בתחום הזה של חשיפת מידע.

סתיו שפיר: אם מישהו רוצה להעיר לקראת סיום הישיבה על משהו מעניין שלמדתם או לקחים שהפקתם והבנתם איך אפשר לקדם את זה בצורה יותר טובה אחד מהשני או מהניסיון שעבר לכם בתקופה האחרונה, אשמח לשמוע.

<אפרת קילשטוק: שלום, אני אפרת קילשטוק.

<אפרת קילשטוק: אני ממונה במשרד התחבורה.

<אפרת קילשטוק: אני רוצה לומר שאני ממונה די ותיקה, הרבה שנים.

<אפרת קילשטוק: אנחנו גם המשרד השלישי בגודלו בכמות הפניות.

<אפרת קילשטוק: אני מחזקת ממש, אני מזדהה אפילו עם כל מה שאמרו פה, עם מיכל שאמרה שרוב התלונות הן על אי-עמידה במועד, על זה שאנחנו עובדים מאוד קשה.

<אפרת קילשטוק: אני חושבת שרוב הממונים שאני מכירה, אם לא כולם, מאוד מאוד מזדהים עם הנושא.

<אפרת קילשטוק: כמו שאמרה את זה מיכל מאוד יפה: אני והציבור באותו צד.

<אפרת קילשטוק: זה כל כך נכון לגבי רוב הממונים.

<אפרת קילשטוק: אני באמת לא חושבת שיש כאן איזשהו משהו בין הממונה לציבור.

<אפרת קילשטוק: העבודה היא מאוד קשה.

<אפרת קילשטוק: כלומר, אנחנו נתקלים כל הזמן.

<אפרת קילשטוק: ניסית כל הזמן לשאול: מי פונה, מה סוג הפניות.

<אפרת קילשטוק: זה כל כך מגוון שכל פעם עולה משהו אחר שהוא לא אותו דבר.

<אפרת קילשטוק: אני נתקלת בקשיים, כמו שאמרה לימור.

<אפרת קילשטוק: אני מנסה אצלנו במשרד לבוא תמיד מבחינה של ללמד, להדריך, את היחידות כי אנחנו זקוקים ליחידות ולשיתוף פעולה כדי לקבל את המידע.

<אפרת קילשטוק: הרי המידע לא אצלנו, ואנחנו לא תמיד יודעים אפילו איפה, כמו שלימור אמרה.

<אפרת קילשטוק: אני נתקלת בזה המון, זה גם לוקח לנו המון זה.

<אפרת קילשטוק: אנחנו עובדים בזמנים מאוד קצובים, אנחנו קצרים בכוח-אדם, כשהפניות ברובן מורכבות, ולפעמים אנחנו אפילו בחילוקי דעות עם היועץ המשפטי כן לתת, לא לתת.

<אפרת קילשטוק: אני כממונה מאוד רוצה לתת מידע.

<אפרת קילשטוק: אני לפעמים מעדיפה במקום לדחות לחכות עוד קצת ולעשות עוד דיון ולהשחיר עוד משהו, העיקר כדי לתת תשובה חיובית וזה לא תמיד יוצא, לא תמיד הולך.

<אפרת קילשטוק: אבל באמת זה תמיד נושא של הדרכה ופגישות ודיונים והגעה לאיזשהו לשיתוף פעולה עם היחידות כדי לקבל באמת את המידע, ולעשות את זה בצורה הכי טובה שרק אפשר.

סתיו שפיר: תודה רבה.

סתיו שפיר: אנחנו ממש לחוצים בזמן היום.

סתיו שפיר: יש היום מגבלות קשות.

סתיו שפיר: מה קורה?

סתיו שפיר: אני אסכם את הדיון.

סתיו שפיר: אני שוב רוצה להודות, קודם כל ובראש בראשונה, לכם, הממונים על חופש מידע וכל העוסקים בתחום הזה.

סתיו שפיר: אתם השגרירים שלנו בתוך משרדי הממשלה במגזר הציבורי, ואנחנו מאוד רוצים לחזק אתכם ולעזור לכם.

סתיו שפיר: אתם המון פעמים עומדים מול מצבים בלתי אפשריים ולחצים שמגיעים גם מכיוון הציבור, ואמרתם את זה מאוד יפה: אנחנו הציבור, אבל גם מצדם של אנשים בתוך המשרד שלא תמיד אולי רוצים לחשוף מידע מסוים כזה או אחר.

סתיו שפיר: אתם עושים עבודה מאוד מאוד טובה, ואנחנו לשירותכם במלוא מובן המילה.

סתיו שפיר: זאת אומרת, תשתמשו בזה.

סתיו שפיר: איפה שאנחנו יכולים לעזור, אנחנו כאן.

סתיו שפיר: זה חלק מהמטרה של הוועדה הזו באופן מוצהר וברור.

סתיו שפיר: רבקי דב"ש וכל הצוות המדהים שלך, תודה ענקית.

סתיו שפיר: זו גם הזדמנות בשבילי להודות לצוות הוועדה המצוין שיש פה שנמצא רוב הזמן מאחורי הקלעים: ללאה שהצטרפה אלינו ממש לאחרונה, אנחנו מאוד שמחים על זה, ולמיכל שפועלת.

סתיו שפיר: כמו כן, לצוות המעולה שלי בלשכה: לעומרי שעושה את התחקירים.

סתיו שפיר: בת שבע, נכנסת בדיוק בזמן.

סתיו שפיר: גם לעופר המדהים ולדרור המדהים גם הוא שנמצא מטפל פה בדברים נוספים.

סתיו שפיר: אז באמת תודה ענקית.

סתיו שפיר: גם לציבור, יש לנו צוות מתנדבים שאחראי גם בעצמו על חלק מהתחקירים האלה ועוזר בהתנדבות מלאה.

סתיו שפיר: אני אסירת תודה על הסיוע והעזרה בבדיקה.

סתיו שפיר: כי כמו שכולכם מכירים ומרגישים כל הזמן את העובדה שאין לכם מספיק אנשים כדי לחשוף את כל המידע שהייתם רוצים, כך גם אצלנו.

סתיו שפיר: אנחנו עושים המון המון מהמשימות האלה בזכות הרבה מתנדבים מהציבור בכל גיל, מהמון המון תחומים, שבאים לעזור ולסייע לעבודה הזו.

סתיו שפיר: הם לומדים לעשות תחקירים, משתתפים בפעילות הוועדה לפעמים מהבית, לפעמים מהלשכה.

סתיו שפיר: זו עזרה עצומה.

סתיו שפיר: ציינתי לטובה את הגברת המודעות של הציבור לקבל את זכויותיו ולקבל את המידע הממשלתי.

סתיו שפיר: והראיה לכך, כמות הפניות שמועברות לבקשות לחופש מידע.

סתיו שפיר: לצד זאת, פרסום יזום של מאגרי מידע ושל מידע ממשלתי יכול להפחית אולי את הפניות.

סתיו שפיר: צריך להגיד, יכול גם לעורר עוד ועוד פניות כי כשיש הרבה מידע אז אנשים רוצים עוד.

סתיו שפיר: זה גם נהדר.

סתיו שפיר: אני מקווה שזו המגמה שנראה בהמשך הדרך.

סתיו שפיר: הסיבה שגם שאלתי אתכם על פילוחים, מי מגיש יותר בקשות מידע, כי הלמידה שלנו על מאיפה אנחנו מקבלים הכי הרבה בקשות ואיזה סוג של בקשות, יכולה גם לסייע להבין איזה מאגרים צריך לפתוח, איזה מידע צריך לחשוף מראש, ולחסוך הרבה מאוד עבודה בהמשך, ולפנות באמת ייעודית לציבורים שמבקשים את המידע הזה.

סתיו שפיר: כפי שאמרתי קודם, בכוונתי לפעול ביחד עם שרת המשפטים ועם שר הפנים.

סתיו שפיר: על כל הגופים הממשלתיים והרשויות המקומיות להיות שקופים.

סתיו שפיר: כרגע השקיפות במשרדי הממשלה באמת עוברת שיפור משמעותי.

סתיו שפיר: ברשויות המקומיות, אני חייבת להגיד שאנחנו רואים מגמה הפוכה לחלוטין – ממש ניסיונות להסתיר פרוטוקולים של ישיבות מועצה, למנוע מהציבור להיכנס לתוך הישיבות האלה, פרסום התקשרויות, מכרזים, פרסום תקציבי.

סתיו שפיר: ..